Wen met jóú Afrikaanse storie | Maroela Media
Hierdie kompetisie is gesluit: Maroela Media het onlangs 'n gespreksgeleentheid in die Kaap gehou waartydens Afrikaanssprekers van oraloor die land hul stories kom vertel het: Wie is ek? Hoe praat ek Afrikaans? Wat is my storie, en hoe het Afrikaans my identiteit help vorm?
Ons wil sulke stories van regoor die land opteken. Jy hoef nie 'n professionele storieverteller of 'n bekende persoon te wees nie. Jy moet net Afrikaans praat en lief wees daarvoor. Kom voeg jou stem by dié van Diko van Zyl van die Sandveld, oom Poem Mooney van die Karoo en Florence Anne Filton van Namakwaland. Kom vertel ons wie jy is en hoe Afrikaans deur jou are vloei.
In September, Oktober en November vanjaar staan een persoon per maand die kans om 'n kontantprys van R2 000 vir sy of haar storie te wen. Indien ons genoeg goeie bydraes ontvang, sal die beste bydraes in 'n boek- en CD-formaat opgeneem word.
Skryf vir ons: Stuur jou storie per e-pos na [email protected] met die titel "My Afrikaanse storie" in die onderwerpveld. Of:
Neem jou storie op: Ons wil graag hoor hóé jy Afrikaans praat. Neem jou storie op, met video of net klank, sommer met jou selfoon of in 'n ander digitale formaat. Stuur dit dan na [email protected] met die titel "My Afrikaanse storie" in die onderwerpveld.
Kliek hier om die artikel oor die gesprek oor Afrikaans op 18 Augustus te lees en te hoor wat van die sprekers gesê het. Besoek ook Die Groot Debat om ander bydraers se stories te lees.